Polymnastos z Kyrény

Polymnastos (Polymnastos) bol olympijský víťaz v behu na jedno stadion v roku 456 pred Kr.Eusebios, Kronika 2,193.Dionysios, Rhémaiké archaiologia, 10,26.Diodoros, Bibliotheca historia, 11,84.

Polymnasta z Kyrény korunovali v Olympii na 81. hrách olivovým vencom za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.)  a zároveň hlavnou udalosťou hier.Pausanias, Periégésis tés Hellados, 5,8,6. Meno ich víťaza sa používalo na označenie celej olympiády. 

Záznam o olympijskom víťazstve Polymnasta je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.

Olympijské víťazstvo Polymnasta uvádzajú aj historici Diodóros Sicílsky a Dionysios z Halikarnasu. Diodóros v súvislosti s datovaním udalostí, ktoré sa v tom roku udiali v starovekom Grécku a Dionysios s datovaním rímskych udalostí.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Kyrény